**UDRUGA \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(naziv)***, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(adresa)*, OIB: \_\_\_\_\_\_\_\_\_\_\_\_\_\_\_\_\_\_\_\_\_\_, zastupana po \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ *(funkcija te ime i prezime* *osobe ovlaštene za zastupanje)*, kao korisnik poslovnog prostora Općine Malinska-Dubašnica

i

**UDRUGA \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(naziv)***, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(adresa)*, OIB: \_\_\_\_\_\_\_\_\_\_\_\_\_\_\_\_\_\_\_\_\_\_, zastupana po \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ *(funkcija te ime i prezime* *osobe ovlaštene za zastupanje)*, kao korisnik poslovnog prostora Općine Malinska-Dubašnica

kao stranke potpisnice (u nastavku: Partneri), sklopile su sljedeći:

**Sporazum o partnerstvu**

**u korištenju poslovnog prostora**

**u vlasništvu Općine Malinska-Dubašnica**

**Članak 1.**

Partneri u korištenju poslovnog prostora u vlasništvu Općine Malinska-Dubašnica (u daljnjem tekstu: Sporazum) uvodno utvrđuju sljedeće:

1. da su kao Partneri predali prijavu na Javni natječaj za dodjelu poslovnog prostora u vlasništvu Općine Malinska-Dubašnica na korištenje udrugama za provođenje aktivnosti od interesa za opće dobro (u daljnjem tekstu: Javni natječaj) objavljen dana 7. kolovoza 2020. godine;
2. da im je Odlukom o dodjeli poslovnog prostora u vlasništvu Općine Malinska-Dubašnica na korištenje udrugama, KLASA: \_\_\_\_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_ 2020. godine) dodijeljen poslovni prostor pod rednim brojem \_\_\_\_\_\_u objektu ''Dom udruga'', Novo naselje 7, Bogovići, na korištenje od 5 (pet) godina;
3. da prihvaćaju ovaj Sporazum s ciljem dogovora o zajedničkom korištenju nekretnine;
4. da će s Općinom Malinska-Dubašnica sklopiti Ugovor o korištenju nekretnine (u nastavku: Ugovor).

**Članak 2.**

Partneri se obvezuju da će:

1. dodijeljeni poslovni prostor koristiti isključivo za provedbu aktivnosti od interesa za opće dobro sukladno Odluci o dodjeli poslovnog prostora u vlasništvu Općine Malinska-Dubašnica na korištenje udrugama, Statutima udruga, sklopljenim Ugovorima i važećim propisima;
2. do potpisivanja Ugovora Općini Malinska-Dubašnica dostaviti ovjereni predmetni Sporazum;
3. voditi odgovarajuću knjigovodstvenu evidenciju;
4. čuvati sve dokaze o izvršenim plaćanjima i drugu dokumentaciju o aktivnostima najmanje 7 (sedam) godina od dana potpisivanja Ugovora;
5. po zahtjevu Općine Malinska-Dubašnica, pripremati i podnositi izvješća u zahtijevanom obliku i rokovima;
6. osigurati mogućnost nadzora korištenja nekretnine od strane Općine Malinska-Dubašnica i ostalih nadzornih tijela na razini Republike Hrvatske i postupati sukladno njihovim preporukama te o tome obavještavati Općinu Malinska-Dubašnica;
7. sva dugovanja koja proizlaze iz korištenja nekretnine dogovarati solidarno.

**Članak 3.**

Partneri su dužni provoditi mjere vidljivosti i informiranja javnosti u skladu s Ugovorima, a u cilju promidžbe aktivnosti prema ciljanim skupinama, općoj javnosti i medijima, te izvještavati o provedenim aktivnostima i rezultatima.

**Članak 4.**

Partneri se obvezuju na zaštitu osobnih podataka u skladu sa Zakonom o zaštiti osobnih podataka i drugim važećim propisima.

**Članak 5.**

Potpisom ovog Sporazuma Partneri potvrđuju da su upoznati s obvezama koje proizlaze iz Ugovora i da navedene obveze prihvaćaju.

**Članak 6.**

Smatra se da Partner ne ispunjava svoje obveze ako ne izvršava zadaće definirane Sporazumom o partnerstvu, ako se u dva navrata u roku ne odazove na poziv Općine Malinska-Dubašnica za slanjem određene dokumentacije ili za potpisivanjem dodatka ovog Sporazuma, a najduže u roku od 30 dana ne pošalje traženu dokumentaciju, odnosno ne potpiše dodatak ovog Sporazuma.

U slučaju neispunjavanja ugovornih obveza, Općina Malinska-Dubašnica je o tome dužna obavijestiti ostale partnere. Općina Malinska-Dubašnica u dogovoru s Partnerima provodi odgovarajuće mjere za otklanjanje uzroka za neispunjavanje ugovornih obveza.

**Članak 7.**

Ako Partner prijevremeno odstupi od korištenja nekretnine, gubi pravo daljnjeg korištenja nekretnine.

**Članak 8.**

U slučaju da neki od Partnera istupi iz partnerstva, kao njegova zamjena u partnerstvo može stupiti novi Partner ako to bitno ne utječe na aktivnosti koje provode organizacije u smislu provođenja aktivnosti za opće dobro. Novi Partner mora ispunjavati sve postavljene uvjete definirane u Natječaju i preuzeti sve obveze, odgovornosti i prava prijašnjeg Partnera.

U slučaju istupanja Partnera sklapa se dodatak Sporazuma o partnerstvu u kojemu se izuzima Partner koji je istupio, a nadomješta se, ili tako da preostali Partneri preuzmu njegove zadaće, ili uvođenjem novog Partnera u partnerstvo.

**Članak 9.**

Ako Partner utvrdi da neće moći ispuniti obveze Ugovora, mora najkasnije u roku od 10 dana od nastanka razloga za izmjenu poslati Općini Malinska-Dubašnica pisano obrazloženje.

Općina Malinska-Dubašnica o svemu je dužna obavijestiti ostale Partnere u roku od 8 dana od primitka pisanog obrazloženja.

**Članak 10.**

Partneri se obvezuju da će eventualne sporove i nesporazume koji bi nastali u svezi Sporazuma o partnerstvu rješavati sporazumno.

Ako sporazum nije moguć i ako se nastali spor ne bude mogao riješiti sporazumno, za rješavanje spora utvrđuje se nadležnost mjesno nadležnog suda.

**Članak 11.**

U slučaju proturječnosti između ovog Sporazuma i Ugovora, odredbe Ugovora imat će prvenstvo.

**Članak 12.**

Sporazum o partnerstvu stupa na snagu s danom potpisa zadnjeg potpisnika i vrijedi najkasnije do isteka roka trajanja Ugovora.

**Članak 13.**

Sporazum o partnerstvu sastavljen je u tri istovjetna primjeraka od kojih svakom od potpisnika pripada po jedan primjerak, a jedan primjerak dostavlja se Općini Malinska-Dubašnica.

|  |  |  |
| --- | --- | --- |
| PARTNER  *Naziv udruge*  Osoba ovlaštena za zastupanje: \_\_\_\_\_\_\_\_\_\_\_ |  | PARTNER  *Naziv udruge*  Osoba ovlaštena za zastupanje: \_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  U \_\_\_\_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  U \_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_ |